Publication: Magyar Közlöny
Issue: MK-1998-35 (Year: 1998, Number: 35)
Era: 1990-2004
Section: a 81/1998. (IV. 29.) Korm. rendelethez
Paragraph Index: 402

3. A szolgáltatás valamennyi belföldi országos napilap szállításának lehetőségét kell hogy tartalmazza. III. Gazdasági követelmények A szolgáltató által megállapított előfizetési díjnak tartalmaznia kell magyar forintban a szolgáltatással összefüggő valamennyi adót, illetéket, vámot és fizetési kötelezettséget, kitérve az ajánlatkérőknek nyújtott kedvezményekre és azok mértékére. A szolgáltató a folytatólagos díjakra vonatkozóan a kiadói áremelések, illetve külföldi folyóiratok esetében a forint leértékelés hatását legfeljebb a szolgáltatási szerződésben rögzített módon érvényesítheti. A szolgáltató utólagos, illetve végelszámolást nem alkalmazhat. IV. Egyéb követelmények A szolgáltatásnak tartalmazni kell a rendelések, pótrendelések, törlések, lemondások, reklamációk bonyolításának módját. V. Megjegyzések Megrendelői igény felmerülése esetén a szolgáltatás kiterjedhet a helyi sajtótermékek előfizetői rendszerben történő terjesztésére is.

Source: https://magyarkozlony.hu/hivatalos-lapok/5f9d32fd5aa7ea04a3951b181a6f9c2fd4b9718c/dokumentumok/8fd800c34221ef54e11e3bbc1a3c596ace2a8eba/letoltes